

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

DĖL LĖŠŲ SKYRIMO ŠILALĖS RAJONO SAVIVALDYBĖS ŠVIETIMO KOKYBĖS IR MOKYMOSI APLINKOS UŽTIKRINIMO PROGRAMOS PRIEMONEI ĮGYVENDINTI

2025 m. gegužės 14 d. Nr. DĮV-242

Šilalė

 Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 punktu, įgyvendindamas Šilalės rajono savivaldybės vaikų ir jaunimo vasaros poilsio organizavimo tvarkos aprašą, patvirtintą Šilalės rajono savivaldybės administracijos direktoriaus 2019 m. balandžio 9 d. įsakymu Nr. DĮV-335 ,,Dėl Šilalės rajono savivaldybės vaikų ir jaunimo vasaros poilsio organizavimo tvarkos aprašo“, atsižvelgdamas į Šilalės rajono savivaldybės vaikų ir jaunimo vasaros poilsio programų koordinavimo darbo grupės 2025 m. balandžio 30 d. posėdžio protokolą Nr. 1:

 1. S k i r i u iš Švietimo kokybės ir mokymosi aplinkos užtikrinimo programos (Nr.07) priemonės Šilalės rajono savivaldybės vaikų ir jaunimo vasaros poilsio organizavimas (07.01.02.09) 30 000 Eur (trisdešimt tūkstančių eurų):

 1.1. Šilalės r. Pajūrio Stanislovo Biržiškio gimnazijai programai ,,Minčių restauracija 2025“ – 2 500 Eur (du tūkstančius penkis šimtus eurų);

 1.2. Šilalės Simono Gaudėšiaus gimnazijai programai ,,OKis“ – 1100 Eur (vieną tūkstantį vieną šimtą eurų);

 1.3. Šilalės r. Kvėdarnos Kazimiero Jauniaus gimnazijai programai „Keliauk, pažink, pramogauk“ – 3 000 Eur (tris tūkstančius eurų);

 1.4. Šilalės r. Laukuvos Norberto Vėliaus gimnazijai programai ,,Mes visi skirtingi ir tuo ypatingi“ – 3 500 Eur (tris tūkstančius penkis šimtus eurų);

 1.5. Šilalės Dariaus ir Girėno progimnazijai programai ,,Smalsučiai“, ,,Atrask save“ – 1 500 Eur (vieną tūkstantį penkis šimtus eurų);

 1.6. Šilalės rajono savivaldybės visuomenės sveikatos biurui programai ,,Sveikuoliukai 2025“ – 3000 Eur (tris tūkstančius eurų);

 1.7. Sporto klubui ,,Vėža“ programai ,,Nereali Olimpinė savaitė“– 3300 Eur (tris tūkstančius tris šimtus eurų);

 1.8. VšĮ R. Matučio sporto klubui programai ,,Vasaros krepšinio stovyklos Nidoje ir Šilalėje“ – 1 500 Eur (vieną tūkstantį penkis šimtus eurų);

 1.9. VšĮ Mindaugo Čepausko sporto klubui programai ,,Lūšiukų vasaros krepšinio stovykla 2025“ – 1 500 Eur (vieną tūkstantį penkis šimtus eurų);

 1.10. Šilalės r. Kaltinėnų Aleksandro Stulginskio gimnazijos programai ,,Atraskime kartu“ – 1 500 Eur (vieną tūkstantį penkis šimtus eurų);

 1.11. Šilalės sporto mokyklai programai ,,Drąsūs vandenyje ir viršūnėse“ – 3 000 Eur (tris tūkstančius eurų);

 1.12. Šilalės suaugusiųjų mokyklos programai ,,Tvarus pasaulis prasideda nuo mūsų“ ‒ 600 Eur (šešis šimtus eurų);

 1.13. VšĮ „Etnoklubas“ programai ,,Tradicinė etnokultūrinė stovykla ,,Etnokultūrinės dirbtuvės“ – 1 500 Eur (vieną tūkstantį penkis šimtus eurų);

 1.14. Šilalės meno mokyklos programai ,,Pučiamųjų instrumentų orkestro ,,Šilas“ vasaros stovykla“ ‒ 2 500 Eur (du tūkstančius penkis šimtus).

 2. Į p a r e i g o j u šio įsakymo 1 punkte nurodytus programų vykdytojus per 15 kalendorinių dienų nuo informacijos apie skirtas lėšas paskelbimo pateikti Šilalės rajono savivaldybės administracijos direktoriui tvirtinti Lėšų naudojimo sutartį, programos sąmatą (po 2 egzempliorius) bei patikslintą vykdomos programos veiklos planą.

 3. P a v e d u:

 3.1. Šilalės rajono savivaldybės administracijos Centralizuotam buhalterinės apskaitos skyriui pervesti lėšas įsakymo 1 punkte nurodytiems vykdytojams pagal lėšų naudojimo sutartis;

3.2. paskelbti šį įsakymą Šilalės rajono savivaldybės interneto svetainėje www.silale.lt.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (<https://e.teismas.lt>) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktoraus Andrius Jančauskas